text: Der er styr på skinnerne igen 
  23 august 2016 kl. 13.09
  Et skinnebrud ved Horsens har betydet, at kun ét spor var farbart. Der har derfor været store forsinkelser. Men tirsdag eftermiddag er der styr på skinnerne igen. 
  Hvis man tirsdag morgen skulle rejse med tog mellem Fredericia og Aarhus H, så var det en god idé at holde ekstra øje med togtiderne.
  For DSB har nemlig ikke kørt efter den normale køreplan grundet et brud på skinnerne ved Horsens.
  Men her kl.14.30 tirsdag var der godt nyt til passagerene. For togene kører normalt igen, oplyser BaneDanmark til TV SYD.
  
  